Zadonsk

**Zadonsk** () om Venäman lidn da lidnankund Lipeckan agjan suves. Se om Zadonskan rajonan administrativižeks keskuseks da palaks.

## Istorii
Eländpunktan aluz om pandud vl 1615 kuti *Teševk*-slabad ( vai *Тешевская*) udenno mez'jumalankodinno, nimitihe penen sijaližen jogen mödhe. Žilo sai makundan lidnan statusad vn 1779 25. sügüz'kud udenke *Zadonskoi*-nimitusenke lidnan sijadusen mödhe Don-jogen randal ku ajelta Moskvaspäi. Aigan mändes lidnan nimituz lüheni i kändihe nügüdläižikš. Toižen mail'man sodan aigan lidn oli alištunu nacistižen Germanijan aviacijan bombardiruindale kaks' kerdad.

Zadonsk šingotase sömtegimištol (saharan tegim, mineralveden tegim, leibtegim, lihaceh) i turizmal.

## Geografijan andmused

Lidn sijadase rajonan suvipalan keskuses, Don-jogen hural randal, 140 m ü.m.t. keskmäižel korktusel. Teševk-jogi ( nellän kilometrad pitte) jagab lidnad poleti i lankteb Donha.

Matkad Lipeckhasai om vižkümne üks' kilometr päivnouzmha-pohjoižpäivnouzmha orhal vai 57 km avtotel. Toine lähembaine lidn om Jelec (raudtestancii) 38 km lodeheze orhal vai 43 km avtotedme. «Don»-avtote (M4-trass) ümbärdab lidnad suvipäivlaskmaspäi, edel 2000. vot läbiti.

## Tobmuz
Zadonsk om lidnankundan üks'jäižeks eländpunktaks. Lidnankundan pind — 12,58 km².

Lidnankundan tobmuden pämez' om sen Administracijan pämez'. Lidnan Administracijan pämez' om Vladimir Kalugin vn 2010 redukuspäi. Lidnan Deputatoiden nevondkundan ezimez' om Jevgenii Grigorjev vn 2023 heinkuspäi. Edeline nevondkundan ezimez' om Aleksandr Anohin, radoi vn 2023 kezakuhusai.

## Eläjad
Vl 1897 ristitišt oli 7 500 eläjad, vl 1939 — 6 900 eläjad. Vn 2010 Venäman rahvahanlugemižen mödhe lidnan eläjiden lugu oli 9 698 ristitud, rajonan kaks' seičemendest, vn 2021 — 9 887 ristitud. Kaik 9 641 eläjad oli lidnas vl 2017. Kaikiš suremb lidnan ristitišt oli 10..11 tuhad eläjid vll 1979−2009 (11 700 rist. vl 2000).

Rahvahad (ozutadud rahvahudenke vl 2010): venälaižed — 98,6 %, toižed rahvahad — 1,4 %. Vn 2021 rahvahanlugemižen mödhe (enamba 0,4 %): venälaižed — 97,1 %, ukrainalaižed — 0,5 %, toižed rahvahad — 1,2 %, rahvahuden ozutandata — 1,2 %.

Ortodoksižen hristanuskondan nened pühäpertid oma kaičenus i saudud lidnas: Jumalanmaman sündundan Zadonskan mez'jumalankodi, se om avaitud lidnan keskuses vspäi 1610 (Jumalanmaman Vladimiran jumalaižen päjumalanpert', viž jumalanpertid i kaks' časounäd), mugažo Stroican päjumalanpert', üksin jumalanpert' i časoun'. Kaks' naižjumalankodid oma saudud lidnan ümbrištos: ph. Tihonan Zadonskalaižen Toižetamižen i Jumalanmaman Tihovonskii (Tüninon).

## Openduz
Lapsiden opendusen aluzkundad oma koume nomeruidud päivkodid (nomer 3, 5, 6), gimnazii nomer 1, čomamahtoiden škol, lapsiden da norišton sportškol.

Zadonskan politehnine tehnikum om lidnan professionaližen opendusen aluzkundaks.

## Galerei

Zadonsk, Russia 3.jpg|Jumalanmaman Vladimiran jumalaižen päjumalanpert', vn 2020 nägu
Звонница Задонского монастыря - panoramio.jpg|Zadonskan mez'jumalankodin pala, vn 2012 nägu
Тешевка в Задонске 21.07.2007.JPG|Teševkan randird (2007)
Hotel in Zadonsk.JPG|Uz' adivpert' (2011)
Zadonsk,bus st..jpg|Zadonskan avtobusstancii vl 2012


## Homaičendad


## Irdkosketused
* Lidnan tobmuden aluzkundoiden sait (''zadonsk48.admlr.lipetsk.ru'').